**HRVATSKO DRUŠTVO LIKOVNIH UMJETNIKA, Trg žrtava fašizma 16, HR-10000 Zagreb, OIB: 89246742324,** kojeg zastupa ravnateljica Ivana Andabaka (dalje u tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_** kojeg zastupa direktor \_\_\_\_\_\_\_\_\_\_\_\_\_\_ (dalje u tekstu: **Izvođač)**

zaključili su dana \_\_\_\_\_\_\_ sljedeći:

**UGOVOR O NABAVI RADOVA CJELOVITE OBNOVE I ENERGETSKE OBNOVE ZGRADE „Meštrovićev paviljon“**

Evidencijski broj: EU-P-03/24

(dalje u tekstu: Ugovor)

**Članak 1.**

**UVODNA UTVRĐENJA**

1. Ugovorne strane suglasno utvrđuju da je NARUČITELJ proveo postupak nabave s obveznom objavom za predmet nabave**: izvođenje radova cjelovite obnove i energetske obnove na Domu hrvatskih likovnih umjetnika („Meštrovićev paviljon“)**, evidencijski broj nabave EU-P-03/24, temeljem Poziva za dostavu ponuda objavljenog na internetskoj stranici [www.strukturnifondovi.hr](http://www.strukturnifondovi.hr) \_\_\_\_\_\_\_\_. godine.

(2) Ovaj Ugovor se sklapa temeljem Odluke o odabiru najpovoljnijeg ponuditelja NARUČITELJA od dana \_\_\_\_\_\_\_\_\_\_

(3) Ovaj Ugovor sklapa se u skladu s uvjetima određenima u Pozivu za dostavu ponuda   
(Prilog 1 Ugovora, dalje u tekstu „Poziv“) i ponudi IZVOĐAČA od \_\_\_\_\_\_\_\_, broj ponude: \_\_\_\_\_\_\_ (Prilog 2 Ugovora) kojih uvjeta su se Ugovorne strane u izvršavanju Ugovora dužne pridržavati te oba predmetna dokumenta čine sastavni dio ovog Ugovora.

(4) Na odgovornost ugovornih strana za ispunjenje obveza iz Ugovora, na odgovarajući način primjenjuju se odredbe zakona kojim se uređuju obvezni odnosi.

**Članak 2.**

**PREDMET UGOVORA**

1. Ovim Ugovorom IZVOĐAČ se obvezuje izvršiti radove cjelovite obnove i energetske obnove na Domu hrvatskih likovnih umjetnika „Meštrovićev paviljon“, a sve u skladu **sa Pozivom na dostavu ponuda** (Prilogom 1 Ugovora) i **Troškovnikom (Prilog 2)** koji su sastavni dio ovog Ugovora.

(2) Obvezu iz stavka 1. ovog članka Ugovora IZVOĐAČ je dužan izvršiti s dužnom pažnjom (pažnjom dobrog stručnjaka), prema pravilima struke, učinkovito i u skladu s načelom savjesnosti i poštenja. IZVOĐAČ je dužan uredno i savjesno izvršiti obveze određene primjenjivim propisima o gradnji te se prilikom izvršavanja Ugovora pridržavati svih zakonskih i podzakonskih propisa na snazi u Republici Hrvatskoj.

(3) Za izvršene radove u skladu sa stavkom 1. ovog članka Ugovora, NARUČITELJ se obvezuje IZVOĐAČU isplatiti naknadu utvrđenu člankom 17. Ugovora, na način i u rokovima kako je predviđeno člankom 20. Ugovora.

**Članak 3.**

**OBVEZE IZVOĐAČA**

(1) IZVOĐAČ potpisom ovog Ugovora potvrđuje da su mu poznati svi uvjeti izvođenja radova, uvjeti pristupa mjestu izvođenja radova te da mu je poznata tehnička složenost poslova. IZVOĐAČ se potpisom ovog Ugovora odriče prava na prigovore s osnova nepoznavanja uvjeta i načina izvođenja radova.

(2) Ako bilo koji nepredviđeni događaj, djelovanje ili previd, ili radnje trećih osoba za koje IZVOĐAČ ne odgovara, izravno ili neizravno ometaju izvršavanje Ugovora, bilo djelomično ili u potpunosti, IZVOĐAČ će o navedenom bez odgode i na vlastitu inicijativu obavijestiti NARUČITELJA. Obavijest mora uključivati opis problema, datum njegovog nastanka i mjere koje je IZVOĐAČ poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz ugovora.

(3) IZVOĐAČ je obvezan u roku od petnaest (15) kalendarskih dana od dana potpisivanja Ugovora, dostaviti Nadzornom inženjeru i Naručitelju detaljan **DINAMIČKO-FINANCIJSKI PLAN IZVOĐENJA RADOVA** u svrhu vremenskog i financijskog praćenja njegova izvršenja. Dinamičko-financijski plan obuhvaća prikaz redoslijeda kojim IZVOĐAČ namjerava izvoditi radove uključujući predviđeno vremensko trajanje svake pojedine aktivnosti.

Dinamičko-financijski plan sadrži minimalno:

- prikaz planiranog početka i završetka izvođenja radova uz prikaz financijskog tijeka izvršavanja ugovora prema mjesecima (npr. plan postotka izvršenja radova po mjesecima do konačnog izvršenja uz prikaz planiranih iznosa koji će se potraživati u privremenim situacijama,

- prikaz planiranih rokova dostave Uzoraka na ovjeru,

- prikaz planiranih rokove dostave Radioničke dokumentacije na ovjeru.

Dinamičko financijski plan treba biti usklađen s ugovorenim rokovima. Vremenski plan mora omogućiti usporedbu planiranog napredovanja radova (redoslijed aktivnosti izvođenja radova i financiranja) istih sa njihovim stvarnim napredovanjem odnosno realizacijom. Dinamičko financijski plan treba bit razrađen na način da prikazuje izvođenje radova po tehnološkim logičnim sljedovima i grupama radova. Stavke Dinamičko financijskog plana usuglasit će NARUČITELJ, IZVOĐAČ i Nadzorni inženjer po sklapanju ugovora.

IZVOĐAČ je obvezan na gradilištu držati presliku vremenskog plana i ažurirane podatke o napredovanju, koji moraju biti dostupni NARUČITELJU i Nadzornom inženjeru.

Dinamičko-financijski plan je okviran i podložan izmjenama. Ako IZVOĐAČ odstupa od izvođenja radova i rokova iz Dinamičko-financijskog plana dužan je dostaviti Nadzornom inženjeru:

- obrazloženje razloga odstupanja;

- ažurirani Dinamičko-financijski plan

- navođenje metoda i radnji koje IZVOĐAČ predlaže kako bi se ubrzalo napredovanje radova i isti izvršili unutar ugovorenog roka

Svaka izmjena Dinamičko-financijskog plana zahtijeva izdavanje prethodne suglasnosti Nadzornog inženjera i NARUČITELJA. Nadzorni inženjer i NARUČITELJ suglasnost daju potpisivanjem Izmijenjenog Dinamičko-financijskog plana dostavljenog od strane IZVOĐAČA.

IZVOĐAČ je dužan obavijestiti Nadzornog inženjera i NARUČITELJA o svim okolnostima koje bi mogle uzrokovati kašnjenje. Obavijest mora sadržavati pojedinosti o mogućim razlozima i pretpostavljenom trajanju kašnjenja.

(4) Uz dinamičko-financijski plan iz stavka 3. ovog članka, Izvođač je u obvezi izraditi terminski plan u kojem treba jasno iskazati rokove kada se planirani radovi koje nabavlja sam naručitelj moraju izvesti odnosno planirana oprema treba ugraditi (izdvojene nabave) vezano na dinamiku gradilišta glavnog izvođača, te pisano obavijestiti Naručitelja o planiranim rokovima najmanje 90 dana prije pretpostavljenog roka dostavljana opreme ili izvedbe radova iz izdvojenih radova/nabava robe kako su određeni u točki 11.2. Poziva.

(4) Naručitelj će provesti zasebne postupke nabave drugih radova i/ili nabava robe koji nisu predmet ovog Ugovora, a koji će se izvoditi za vrijeme predmetnih radova cjelovite obnove definiranih Prilogom 2 Poziva. U tom slučaju Izvođač radova cjelovite obnove postaje glavni izvođač i mora osigurati pristup na gradilište drugih izvođača te je u obvezi koordinacije istih, sve kako je navedeno u toč.11.2. Poziva.

(5) Izvođač je dužan poštovati sve odredbe točke 11.2. Poziva u izvršenju ovog Ugovora.

**Članak 4.**

**SUKLADNOST MATERIJALA I OPREME**

(1) IZVOĐAČ je dužan o svom trošku provesti, odnosno osigurati provođenje, svih prethodnih i tekućih ispitivanja kojima se dokazuje kvaliteta materijala, opreme i izvedenih radova, a koja su određena Ugovorom, odnosno tehničkim normama određenim glavnim projektom ili važećim standardima i primjenjivim propisima o gradnji.

(2) Vrijeme i mjesto ispitivanja radova, odnosno dijela radova, materijala i opreme IZVOĐAČ će dogovoriti s Nadzornim inženjerom.

(3) U slučaju da smatra potrebnim Nadzorni inženjer može naložiti IZVOĐAČU ponavljanje ispitivanja ili provođenje dodatnih ispitivanja. U slučaju da ponovljena i/ili dodatna ispitivanja pokažu da ispitivani radovi, dijelovi radova, oprema te materijali nisu u skladu s Ugovorom troškove istih snosi IZVOĐAČ. NARUČITELJ može u svako doba zatražiti provođenje kontrolnih ispitivanja o vlastitom trošku. Međutim, ako se takvim ispitivanjima utvrdi nedostatak u kvaliteti materijala, opreme i/ili izvedenih radova trošak ponovljenog kontrolnog ispitivanja snosi IZVOĐAČ.

(4) Po ispitivanjima provedenim od strane nezavisnih ovlaštenih osoba IZVOĐAČ je bez odgode dužan dostaviti Nadzornom inženjeru izvještaje o provedenim ispitivanjima potvrđene od strane navedenih ovlaštenih osoba. U slučaju kada se radi o ispitivanjima koje provodi sam, IZVOĐAČ će predmetne izvještaje bez odgode dostaviti na potvrdu Nadzornom inženjeru koji će na poleđini izvještaja potvrditi IZVOĐAČEVU potvrdu o ispitivanju ili će mu izdati potvrdu.

(5) Ako se po provedenim ispitivanjima utvrde nedostaci i/ili nesukladnost s Ugovorom, Nadzorni Inženjer može odbiti radove, dijelove radova, opremu i materijale s nedostacima. U tom slučaju Nadzorni inženjer će dostaviti obavijest IZVOĐAČU s navođenjem razloga odbijanja te nalogom IZVOĐAČU za otklanjanje nedostataka s naznačenim rokom otklanjanja nedostataka i radnjama koje je potrebno poduzeti. IZVOĐAČ je dužan postupiti po nalogu i otkloniti nedostatke u naloženom roku te osigurati da je neprihvaćeni dio radova usklađen s Ugovorom.

(6) Izvođač nije ovlašten ugrađivati niti jedan materijal ili proizvod bez prethodnog odobrenja Nadzornog inženjera i Projektantskog nadzora. Odobrenje materijala i proizvoda vrši se putem dokumentacije “nominacija materijala“ kojima se dokazuje da su ugrađeni materijali sukladni onima iz ponudbenog troškovnika. Obrazac nominacije materijala utvrdit će se nakon potpisivanja ugovora.

**Članak 5.**

**OBVEZE NARUČITELJA**

1. Naručitelj će IZVOĐAČU nakon potpisa ovog Ugovora i tijekom njegove provedbe dati na raspolaganje bez naknade svaku informaciju i/ili dokumentaciju kojom raspolaže, a koja može biti bitna za izvršenje Ugovora. Po isteku Ugovora IZVOĐAČ je obvezan NARUČITELJU vratiti zaprimljenu dokumentaciju.

(2) Naručitelj ima pravo nadzirati obavljanje posla i davati naloge IZVOĐAČU sukladno kojima je isti dužan postupati.

(3) Ako postoji opravdana bojazan da izvođenje radova neće biti izvršeno u ugovorenom roku, NARUČITELJ ima pravo zatražiti od IZVOĐAČA da poduzme potrebne mjere kojima će osigurati odgovarajuće ubrzanje izvršenja ugovorne obveze.

**Članak 6.**

**UVOĐENJE U POSAO**

(1) NARUČITELJ se obvezuje ishoditi potrebnu dokumentaciju odnosno obaviti potrebne radnje i uvesti IZVOĐAČA u posao. NARUČITELJ je dužan uvesti IZVOĐAČA u posao te u tom smislu osigurati pristup i posjed gradilišta. O uvođenju IZVOĐAČA u posao sastavlja se Zapisnik o uvođenju u posao, a navedeno se i upisuje u građevinski dnevnik. Uvođenje IZVOĐAČA u posao obuhvaća osobito:

a) osiguranje IZVOĐAČU prava pristupa na gradilište;

b) predaju IZVOĐAČU projektno tehničke dokumentacije iz članka 5. stavka 2. Ugovora

c) imenovanje Nadzornog inženjera.

IZVOĐAČ je dužan primljenu dokumentaciju i objekt detaljno proučiti i NARUČITELJA upozoriti na moguće nedostatke ili nejasnoće i u svezi s tim tražiti pisane upute. Ako tijekom građenja IZVOĐAČ uoči nedostatke u projektima nedovoljno jasne pojedinosti ili nepotpunost projekta, dužan je u što kraćem roku obavijestiti nadzornog inženjera i zatražiti potrebna pojašnjenja. Ako to ne učini i zbog toga nastane zastoj u radovima ili druge štetne posljedice, IZVOĐAČ je obvezan naknaditi štetu NARUČITELJU.

(2) NARUČITELJ može uskratiti pravo uvođenja IZVOĐAČA u posao, uključujući predaju dokumentacije iz prethodnog stavka ovog članka u naznačenom roku, ako IZVOĐAČ nije dostavio jamstvo za uredno ispunjenje ugovora sukladno članku 28. Ugovora.

(3) NARUČITELJ je dužan pravovremeno osigurati stručan nadzor građenja, odnosno imenovati Nadzornog inženjera te će o predmetnom imenovanju pisanim putem obavijestiti IZVOĐAČA.

(4) IZVOĐAČ je dužan čuvati dokumentaciju koju mu je predao NARUČITELJ s dužnom pažnjom i vratiti NARUČITELJU sa svim izmjenama i dopunama po potpisivanju Primopredajnog zapisnika.

**Članak 7.**

**OVLASTI I DUŽNOSTI STRUČNOG NADZORA**

(1) Stalni stručni nadzor tijekom izvođenja ugovorenih radova obavljat će nadzorni inženjer u ime NARUČITELJA. Nadzorni inženjer obavlja svoje ovlasti i dužnosti određene pisanim ugovorom, primjenjivim propisima o gradnji i Pravilnikom o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (Narodne novine broj: 111/14, 107/15, 20/17, 98/19, 121/19).

(2) U provedbi stručnog nadzora građenja, osim dužnosti i ovlasti određenih primjenjivim propisima o gradnji, Nadzorni inženjer je dužan i od NARUČITELJA ovlašten provjeravati i ovjeravati:

a) građevinsku knjigu i građevinski dnevnik;

b) količine i cijene radova u situacijama;

c) analize cijena;

d) izvođenje radova prema planu;

e) IZVOĐAČEV sustav osiguranja kvalitete;

f) uredno vođenje dokumentacije IZVOĐAČA kojom se kontrolira kvaliteta;

g) provođenje mjera zaštite na radu i zaštite okoliša

h) vršiti ostale provjere i kontrole po potrebi

(3) Nadzorni inženjer daje mišljenje na zahtjeve Ugovornih strana za izmjenom Ugovora, uključujući zahtjev IZVOĐAČA za izmjenom/uvođenjem podugovaratelja te produženjem roka za izvršenje obveza, sve sukladno odredbama ovog Ugovora.

(4) Nadzorni inženjer ovlašten je davati IZVOĐAČU:

a) upute u svrhu izvršavanja Ugovora

b) naloge

c) odgovore na upite IZVOĐAČA.

(5) U pravilu, Nadzorni inženjer daje odgovore IZVOĐAČU i ovjerava potrebnu dokumentaciju u roku najviše 7 (sedam) dana od primitka zahtjeva za informacijom, osim ako u ovom Ugovoru nije određen drugačiji rok.

(6) Radnje koje Nadzorni inženjer poduzima sukladno Ugovoru ne oslobađaju IZVOĐAČA njegovih ugovornih i zakonskih obveza te odgovornosti za njihovo uredno ispunjenje.

(7) IZVOĐAČ je dužan omogućiti nesmetano provođenje stalnog i svakodnevnog stručnog i projektantskog nadzora nad izvođenjem radova.

(8) Koordinator zaštite na radu, određen od strane Naručitelja, ovlašten je provjeravati i davati upute i naloge Izvođaču za provođenje mjera zaštite na radu.

**Članak 8.**

**PROJEKTANTSKI NADZOR**

(1) Ovlaštena osoba imenovana od strane NARUČITELJA za obavljanje projektantskog nadzora ima sva prava i obveze u provedbi projektantskog nadzora u okviru zakonskih odredbi, Pravilnika o standardu usluga arhitekata Hrvatske komore arhitekata i ugovora s NARUČITELJEM, koje ovlasti se naročito odnose na cjelovitost i međusobnu usklađenost radova u pogledu pojedinosti oblikovanja i izvedbe odnose na projektno tehničku dokumentaciju.

(2) Projektantski nadzor ovlašten je davati potrebna pojašnjenja projektne dokumentacije ostalim sudionicima gradnje.

(3) NARUČITELJ je dužan dostaviti IZVOĐAČU odgovarajući akt o imenovanju projektantskog nadzora. IZVOĐAČ je dužan omogućiti nesmetano provođenje stalnog projektantskog nadzora nad izvođenjem radova.

(4) U pravilu, Projektantski nadzor daje odgovore IZVOĐAČU i ovjerava potrebnu dokumentaciju u uobičajenom roku od najviše 7 (sedam) dana od primitka zahtjeva za informacijom, osim ako u ovom Ugovoru nije određen drugačiji rok.

(5) Ukoliko pružanje usluga odgovora IZVOĐAČU i ovjere potrebne dokumentacije uključuje prilagodbu postojećih i/ili izradu novih tehničkih i/ili oblikovnih rješenja uobičajeni rok se može produžiti do 14 (četrnaest) dana.

**Članak 9.**

**POSEBNI UVJETI**

(1) IZVOĐAČ je obvezan osim vođenja i čuvanja dokumentacije na gradilištu određene člankom 135. Zakona o gradnji (NN 153/13, 20/17, 39/19, 125/19), voditi građevinsku knjigu s odgovarajućim obračunskim crtežima i mjerama u 2 (dva) primjerka. Za izvođenje svih radova treba primjenjivati važeće tehničke propise, građevinske norme, a upotrijebljeni materijal koji ponuditelj dobavlja i ugrađuje mora odgovarati troškovniku radova koji je sastavni dio Poziva na dostavu ponuda.

(2) IZVOĐAČ je obvezan sve radove izvoditi proizvodima (materijalima) sukladno Zakonu o tehničkim zahtjevima za proizvode i ocjenjivanje sukladnosti (NN 80/13, 14/14, 32/19), Pravilniku o ocjenjivanju sukladnosti, ispravama o sukladnosti i označavanju građevnih proizvoda (NN 103/08, 147/09, 87/10, 129/11 i 118/19), Zakonu o građevnim proizvodima (NN 76/13, 30/14, 130/17, 32/19) i Zakonu o zaštiti okoliša (NN 80/13, 153/13, 78/15, 12/18 i 118/18) i drugim odgovarajućim propisima, za što treba predočiti odgovarajuće dokaze na zahtjev nadzornog inženjera.

(3) IZVOĐAČ je dužan u cijelosti se pridržavati općih i posebnih mjera sigurnosti na radu predviđenih pravilima struke i Pravilnikom o zaštiti na radu na privremenim gradilištima (NN 48/18), Zakonom o zaštiti na radu (NN 71/14, 118/14, 154/14, 94/18, 96/18), te Zakonom o zaštiti od požara (NN 92/10) u pogledu sigurnosti radnika na radilištu, prolaznika, prometa, čuvanja objekata na kojima se izvode radovi, opreme, okoline i susjednih objekata, kao i Pravilnika o ispitivanju radnog okoliša (NN 16/16) te Pravilnika o pregledu i ispitivanju radne opreme (NN 16/16). Izvođenje radova mora biti usklađeno sa važećim propisima, pravilima struke i važećim zakonima koji vrijede za izvođenje predmetnih radova. IZVOĐAČ radova ima posebnu obvezu organizirati rad na siguran način u skladu sa važećim Pravilnikom o sigurnosti i zdravlju pri radu s električnom energijom (NN 88/12). Mjere zaštite na radu, kao i mjere zaštite od požara predviđene gore navedenim zakonima i pravilnicima, Izvođač je dužan provoditi na svoj rizik i o svom trošku.

1. Svi radovi koji su predmet ovoga postupka javne nabave trebaju se izvoditi sukladno važećim propisima, njihovim izmjenama i dopunama, pravilima struke i ostalim zakonima i propisima koji se odnose na predmet ovoga Ugovora i navedeni su u toč.9. Poziva odnosno ovom članku Ugovora, osim Posebnih uzanci o građenju (NN 137/2021) koje se neće primjenjivati. Gospodarski subjekt te stručnjaci koji će izvoditi radove koje čine predmet nabave moraju u izvršavanju ugovora prije početka posla ispunjavati uvjete i zahtjeve iz Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne Novine“ broj 21/2023) i ostale primjenjive propise što se odnosi i na sve eventualne izmjene i dopune tih propisa.

Stručnjaci koji će sudjelovati u izvršenju predmeta nabave za pojedinačno zaštićeno kulturno dobro ili koje se nalaze u povijesnoj urbanoj cjelini Grada Zagreba i kulturno povijesnim cjelinama na području obuhvaćenom Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne Novine“ broj 21/2023), moraju prije izvršenja posla imati dopuštenje ministarstva nadležnog za kulturu za obavljanje poslova zaštite i očuvanja kulturnih dobara sukladno važećem Zakonu o zaštiti i očuvanju kulturnih dobara („Narodne Novine“ broj 69/1999, 151/2003, 157/2003, 100/2004, 87/2009, 88/2010, 61/2011, 25/2012, 136/2012, 157/2013, 152/2014, 98/2015, 102/2015, 44/2017, 90/2018, 32/2020, 62/2020, 117/2021, 114/2022) i Pravilniku o uvjetima za dobivanje dopuštenja za obavljanje poslova na zaštiti i očuvanju kulturnih dobara („Narodne Novine“ broj 98/18).

1. NARUČITELJ u svako doba tijekom izvršavanja ugovora o nabavi, ima pravo, ali ne i obvezu, provjere udovoljava li IZVOĐAČ zakonodavnom okviru iz ovog članka Ugovora te točke 9. Poziva. Ako NARUČITELJ pri provjeri utvrdi da IZVOĐAČ i/ili angažirani stručnjaci ne ispunjavaju sve uvjete i zahtjeve iz gore navedenih zakona i propisa ovlašten je raskinuti ugovorni odnos bez obveze ostavljanja naknadnog primjerenog roka i ima pravo zahtijevati naknadu štete
2. IZVOĐAČ je dužan osigurati se od odgovornosti za štetu koju bi obavljanjem poslova odnosno djelatnosti mogao učiniti Naručitelju ili drugim osobama za sve vrijeme izvršavanja ugovora.

**Članak 10.**

(1) IZVOĐAČ je obvezan ugovorene radove izvršavati na način da angažira potrebni broj stručnjaka kako bi predmetni radovi bili završeni u zahtijevanom roku za izvršenje te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

(2) Imenovani tehnički stručnjaci od strane IZVOĐAČA moraju zaista i sudjelovati kao tehnički stručnjaci u projektu. Stručnjak 1 obvezan je svakodnevno (svaki radni dan) biti prisutan na gradilištu prilikom izvođenja kupole, dok je Stručnjak 2 obvezan biti prisutan na gradilištu svakodnevno za cijelo vrijeme izvođenjaradova. U slučaju neispunjenja ovog uvjeta, uz prethodno upozorenje stručnog nadzora i/ili voditelja projekta gradnje, NARUČITELJ ima pravo raskinuti ugovor bez ostavljanja naknadnog primjerenog roka i aktivirati jamstvo iz članka 28. ovog Ugovora. Stručnjak 3 i Stručnjak 4 obvezni su biti na gradilištu prema potrebi odnosno prema nalogu Inženjera gradilišta i/ili stručnog nadzora te voditelja projekta gradnje.

(3) IZVOĐAČ može tokom trajanja ugovora, ukoliko bude potrebno, zamijeniti imenovanog stručnjaka, samo pod uvjetom da zamjenski stručnjak zadovoljava uvjete propisane dokumentacijom o nabavi iz kojeg je proizašao ovaj Ugovor, odnosno da dokaže da taj drugi stručnjak zadovoljava minimalne propisane uvjete sposobnosti te da bi u okviru kriterija za dodjelu bodova taj drugi stručnjak ostvario jednak ili veći broj bodova od stručnjaka kojeg zamjenjuje, a sve sukladno dokumentaciji o nabavi iz kojeg je proizašao ovaj Ugovor. Izvođač zahtjev za zamjenu imenovanog stručnjaka podnosi u pisanom obliku, a zamjenu može izvršiti tek po zaprimljenom odobrenju Naručitelja.

(4) U slučaju osnovanosti zahtjeva i temeljem odobrenja Naručitelja pristupa se izmjeni Ugovora sukladno odredbama ovog Ugovora.

**Članak 11.**

**POJAŠNJENJA TEHNIČKE DOKUMENTACIJE**

(1) Nadzorni inženjer i Projektantski nadzor u ime NARUČITELJA daje odgovore na pravovremene upite IZVOĐAČA koji se odnose na pojašnjenja i/ili dostavu tehničke dokumentacije potrebne za izvođenje radova te predane IZVOĐAČU. Ako je navedeno potrebno za davanje pojašnjenja, Nadzorni inženjer je ovlašten zatražiti tumačenje od projektanta.

(2) Odgovori na postavljene upite daju se pisanim putem u primjerenom roku definiranim u člancima 7. i 8. ovog Ugovora.

**Članak 12.**

**TEHNIČKA DOKUMENTACIJA**

(1) Potpisom Ugovora IZVOĐAČ potvrđuje da je proučio svu projektno-tehničku dokumentaciju koja je bila prilog Pozivu na dostavu ponuda.

(2) Ako je NARUČITELJ uredno izvršio svoje obveze o predaji dokumentacije sukladno članku 5. Ugovora te je Nadzorni inženjer odgovorio na eventualne upite Izvođača sukladno članku 9. Ugovora, smatrat će se da je IZVOĐAČ dobio sve potrebne informacije o rizicima, nepredviđenim izdacima i drugim okolnostima koje mogu utjecati na radove.

**Članak 13.**

**OSIGURANJE**

(1) IZVOĐAČ je dužan osigurati se od odgovornosti za štetu koju bi obavljanjem poslova odnosno djelatnosti

mogao učiniti Naručitelju ili drugim osobama za sve vrijeme izvršavanja ugovora, sukladno čl.30.st.3.

važećeg Zakona o poslovima i djelatnostima prostornog uređenja i gradnje.

1. Izvođač je obvezan po potpisu Ugovora, a najkasnije do dana uvođenja u posao, dostaviti Naručitelju važeću policu osiguranja od izvanugovorne odgovornosti Izvođača za štetu iz djelatnosti Izvođača, bez franšize, za pokriće šteta nastalih u vrijeme od početka građenja do završetka radova po ovom Ugovoru i pokriće za štete zbog nedostataka nastalih u jamstvenom roku, u kojoj osigurana svota po svakom štetnom događaju iznosi najmanje 250.000,00 EUR (slovima: dvjestopedesettisućaeura), te na agregatni limit od najmanje 500.000,00 EUR (slovima: petstotisućaeura), a koja mora pokrivati minimalno rizike osiguranja objekta u izgradnji na osiguranu svotu istovjetno ugovorenoj cijeni radova, bez franšize, osiguranje izvanugovorne odgovornosti prema trećim osobama koje obuhvaća osiguranje od štete zbog smrti, tjelesne ozljede ili povrede zdravlja, te oštećenja ili uništenja stvari treće osobe (uključujući Naručitelja i njegove radnike) kao i dokaz o uplaćenoj premiji ili prvoj rati osiguranja po navedenoj polici.
2. U slučaju ostvarivanja agregatnog limita (gornje granice obveze osiguratelja za sve osigurane slučajeve ostvarene unutar jedne osigurane godine) IZVOĐAČ je dužan obnoviti policu osiguranja pod istim uvjetima.
3. Ukoliko isprave iz stavka 2. ovog članka nisu dostavljene, Naručitelj ima pravo naplatiti jamstvo za uredno ispunjenje ugovora.

**Članak 14.**

**UPUTE I NALOZI**

(1) Nadzorni inženjer i Projektantski nadzor ovlašteni su u svako doba dati IZVOĐAČU dodatne ili izmijenjene nacrte te davati upute, a kada je to potrebno za izvođenje radova u skladu s Ugovorom i otklanjanje nedostataka.

(2) IZVOĐAČ je dužan pridržavati se danih uputa Nadzornog inženjera i Projektantskog nadzora. Upute se izdaju u pisanom obliku, osim u slučaju kada je zbog hitnosti ili drugog opravdanog razloga potrebno izdati uputu u usmenom obliku. Ako Nadzorni inženjer ili Projektantski nadzor izdaju uputu u usmenom obliku potvrdit će je u najkraćem mogućem roku pisanim putem. Ako Nadzorni inženjer ili Projektantski nadzor ne potvrdi ili odbije potvrditi uputu pisanim putem u roku od 3 dana od izdavanja upute, IZVOĐAČ će ih pisanim putem pozvati da isto učini. Ako Nadzorni inženjer ne postupi po pozivu IZVOĐAČA, tada pisani poziv ima značenje pisane upute.

(3) U slučaju nastanka izvanrednog događaja koji utječe na sigurnost života, zdravlja, prometa, radova ili susjednog posjeda, IZVOĐAČ je bez odgode i uvijek dužan postupiti po uputama Nadzornog inženjera koje se odnose na izvođenje radnji ili mjera koje su po mišljenju Nadzornog inženjera potrebne za sprječavanje ili ublažavanje štetnih posljedica predmetnog događaja.

(4) Kada je isto potrebno za izvođenje radova IZVOĐAČ može zahtijevati od Nadzornog inženjera ili Projektantskog nadzora izdavanje upute, koja se u navedenom slučaju mora izdati u primjerenom roku.

(5) Osim od Nadzornog inženjera ili Projektantskog nadzora, IZVOĐAČ može i od NARUČITELJA primati upute koje se odnose na izvršenje Ugovora.

**Članak 15.**

**PRIVREMENI OBJEKTI, ČIŠĆENJE I UKLANJANJE OTPADAKA**

**TE ČUVANJE MATERIJALA**

(1) IZVOĐAČ je dužan postaviti i instalirati sve privremene objekte, ograde, zaštite, opremu i instalacije potrebne za normalno izvođenje radova te ih nakon završetka radova sa gradilišta ukloniti i gradilište ostaviti čistim i u dobrom stanju.

(2) IZVOĐAČ je po potrebi dužan na gradilištu organizirati čuvarsku službu. IZVOĐAČ preuzima potpunu odgovornost za sav materijal, opremu itd. tijekom pripremnih radova i izvođenja objekta, uključivo i materijal i opremu kooperanata, sve do potpune primopredaje svih radova i građevine investitoru.

(3) IZVOĐAČ će tijekom izvođenja radova uklanjati sve otpatke, smeće i šutu, te će ih otpremiti izvan gradilišta na u tu svrhu odobrenu lokaciju i održavati će cijeli objekt uključivo okolni teren i pločnike, te ulice oko gradilišta u urednom i radnom stanju.

(4) Sav materijal i oprema koja će se upotrijebiti na građevini moraju biti uskladišteni, složeni i zaštićeni, te održavani u urednom i dobrom stanju.

(5) Sav suvišni materijal, oprema i alat koji nije više u upotrebi, kao i skele, oplata i itd. moraju biti uredno složeni, tako da ne ometaju napredak preostalih radova te uklonjeni prvom prilikom sa gradilišta.

(6) Ukoliko se postojeće prostorije ili djelomično dovršeni prostori građevine koriste za privremeno skladište materijala, IZVOĐAČ je odgovoran da uskladišteni materijal ne ometa pravovremeno izvođenje preostalih radova, niti inspekciju odnosno kontrolu izvedenih radova. IZVOĐAČ je također odgovoran da težina uskladištenog materijala ne pređe računato dozvoljeno opterećenje konstrukcije.

(7) Gradilište mora biti ograđeno radi sigurnosti prolaznika i sprječavanja nekontroliranog pristupa ljudi na gradilište. Ograđivanje gradilišta nije dopušteno na način koji bi mogao ugroziti prolaznike.

**Članak 16.**

**DOKUMENTACIJA IZVOĐAČA**

(1) IZVOĐAČ je dužan imati, čuvati i voditi na gradilištu dokumentaciju predviđenu primjenjivim propisima o gradnji te građevinsku knjigu. Dužan je u svako doba osigurati pristup navedenoj dokumentaciji NARUČITELJU i Nadzornom inženjeru.

**Članak 17.**

**CIJENA**

(1) Vrijednost izvođenja radova iz članka 2. ovog Ugovora bez poreza na dodanu vrijednost iznosi **\_\_\_\_\_\_\_\_\_\_**EUR bez PDV-a.

1. Na iznos iz stavka 1. ovog članka Ugovora zaračunava se PDV po važećoj stopi, koji iznosi **\_\_\_\_\_\_\_\_ EUR** te ukupna vrijednost ovog Ugovora sa PDV-om iznosi: **\_\_\_\_\_\_\_\_\_ EUR.**
2. Količine naznačene u ugovornom Troškovniku (Prilog 2) su okvirne. Stvarno nabavljena količina predmeta nabave može biti veća ili manja od okvirne količine te takve razlike pri izvođenju radova ne predstavljaju izmjenu ugovora o nabavi.
3. NARUČITELJ ima pravo na neizvođenje radova opisanih određenim troškovničkim stavkama, pri čemu IZVOĐAČ nema pravo na naknadu izgubljene dobiti uslijed smanjenja predviđenih opsega radova.

**Članak 18.  
DOSTATNOST CIJENE IZ PONUDE**

(1) IZVOĐAČ odgovara za točnost i potpunost svoje ponude te je prilikom njezinog podnošenja bio dužan uzeti u obzir sve što je potrebno za uredno izvršenje ugovornih obveza te u ponuđenu cijenu uključiti sve troškove povezane s urednim izvršenjem predmeta Ugovora.

**Članak 19.**

**NEPROMJENJIVOST CIJENA**

(1) Ugovorene jedinične cijene su nepromjenjive.

(2) Ugovorna cijena neće se mijenjati zbog promjene cijene elemenata temeljem kojih je određena cijena, osim u slučaju primjene čl. 627. i 629. Zakona o obveznim odnosima (Narodne novine br. 35/05, 41/08, 125/11, 78/15, 29/18 i 126/21; dalje: ZOO).

**Članak 20.**

**NAČIN I UVJETI PLAĆANJA**

1. Obračun i naplata vrijednosti ugovora izvršit će se na žiro račun odabranog ponuditelja prema stvarno izvedenim radovima po privremenim situacijama/računima ovjerenim od Nadzornog inženjera prihvaćenih od strane NARUČITELJA i okončanoj situaciji/računu ovjerenog od Nadzornog inženjera i prihvaćenog od strane Naručitelja, a sve temeljem jediničnih cijena iz ponudbenog troškovnika i stvarno izvedenih količina radova.
2. NARUČITELJ se obvezuje ovjereni neprijeporni dio računa/situacije platiti IZVOĐAČU ponuditelja u roku 60 dana od dana primitka ovjerenog računa/situacije.
3. Okončanu situaciju IZVOĐAČ sastavlja i podnosi na isplatu nakon primopredaje. Okončanoj situaciji mora biti priložen potpisan i ovjeren Zapisnik o primopredaji.
4. Naručitelj će izvršiti plaćanja na bankovni račun kojeg je IZVOĐAČ naveo u svojoj ponudi IBAN: HR\_\_\_\_\_\_\_\_\_\_\_\_\_\_\_\_\_\_. IZVOĐAČ je bez odgode dužan obavijestiti NARUČITELJA o svakoj promjeni svojeg bankovnog računa.
5. Sva plaćanja temeljem ovog Ugovora izvršavat će se u valuti euro sukladno Zakonu o uvođenju eura kao službene valute u Republici Hrvatskoj (NN 57/2022*).*
6. Ako se dio Ugovora daje u podugovor, tada za dio ugovora koji je isti izvršio, NARUČITELJ neposredno plaća podugovaratelju (osim ako IZVOĐAČ dokaže da su obveze prema podugovaratelju za taj dio ugovora već podmirene). IZVOĐAČ mora svom računu ili situaciji priložiti račune ili situacije svojih podugovaratelja koje je prethodno potvrdio i Nadzorni inženjer.

**Članak 21.**

**MJESTO IZVRŠENJA**

(1) Mjesto izvršenja predmeta nabave je **Dom hrvatskih likovnih umjetnika „Meštrovićev paviljon“, Trg žrtava fašizma, Zagreb.**

**Članak 22.**

**PREUZIMANJE RADOVA**

(1) U roku od 15 (petnaest) dana po uspješno izvedenim radovima potpisat će se Zapisnik o primopredaji radova, od strane predstavnika NARUČITELJA, stručnog nadzora i izvođača radova. IZVOĐAČ je dužan izvršiti sve eventualne ispravke, popravke i zamjene na radovima, ukoliko se takve utvrde u tom zapisniku.

(2) Nakon završetka radova IZVOĐAČ je dužan s gradilišta ukloniti preostali materijal, opremu i sredstva za rad te privremene objekte.

**Članak 23.**

**ROKOVI ZA IZVRŠENJE OBVEZA**

(1) Rok početka za izvođenje radova teče od dana potpisa Ugovora, prema uputi i odobrenju Nadzornog inženjera, a traje do 30.04.2026.g.

(2) Datumom završetka izvođenja radova se smatra datum završetka radova naveden u građevinskom dnevniku a koji upis mora ovjeriti Nadzorni inženjer. U navedenom roku Izvođač je obvezan pripremiti i dokumentaciju potrebnu za pregled.

(3) Po uspješno obavljenom pregledu i potpunom dovršenju radova i/ili eventualno ponovljenog pregleda u slučaju da se utvrde nedostaci koje je potrebno otkloniti nastalih krivnjom Izvođača, Naručitelj i Izvođač pristupaju primopredaji objekta. Nakon primopredaje Naručitelj i Izvođač pristupaju okončanom obračunu. Izvođač je dužan izraditi okončani obračun u roku od 15 dana od primopredaje radova. Ugovorne obveze se smatraju izvršenim nakon izvršene primopredaje odnosno potpisanog zapisnika o primopredaji i dostave jamstva za otklanjanje nedostataka u jamstvenom roku te izrade okončanog obračuna.

(3) Rok iz stavka 2 se može produljiti u slučajevima:

a) u kojima je odabrani ponuditelj zbog više sile ili drugog događaja koji ima značenje promijenjenih okolnosti nastalih nakon sklapanja Ugovora, koje se nisu mogle predvidjeti, bio spriječen pravodobno izvesti radove;

b) zbog bilo kojeg kašnjenja kojeg je uzrokovao Naručitelj ili osobe za koje on odgovara.

c) produljenja razdoblja provedbe Ugovora o dodjeli bespovratnih sredstava unutar kojeg se provodi ovaj Ugovor o nabavi.

**Članak 24.**

**INŽENJER GRADILIŠTA/VODITELJ RADOVA**

(1) U skladu s člankom 55. Zakona o gradnji, IZVOĐAČ imenuje inženjera gradilišta odnosno voditelja

radova u svojstvu odgovorne osobe koja vodi građenje, odnosno pojedine radove. Izvođač može tokom trajanja ugovora, ako bude potrebno, zamijeniti imenovane stručnjake iz ponude, samo pod uvjetom da zamjenski stručnjak zadovoljava uvjete propisane Pozivom iz kojeg je proizašao ovaj Ugovor.

**Članak 25.**

**OZNAČAVANJE GRADILIŠTA**

(1)IZVOĐAČ će na ulazu u gradilište postaviti ploču s podacima sukladno Pravilniku o sadržaju i izgledu

ploče kojom se označava gradilište (Narodne Novine broj 42/14) gradilište mora biti označeno pločom.

Ploča mora sadržavati i odgovarajuću vidljivost s obzirom na to da se projekt financira iz EU fondova. Naručitelj će osigurati odgovarajuću ploču te postavljanje iste na gradilište, a IZVOĐAČ je dužan omogućiti takvo označavanje gradilišta.

**Članak 26.**

**DOSTAVA PODATAKA**

(1) IZVOĐAČ će NARUČITELJU i bilo kojoj osobi koju NARUČITELJ ovlasti te tijelima u sustavu upravljanja i kontrole korištenja EU fondova i Europskoj komisiji pružiti bez odgode sve informacije i dokumente koje se odnose na radove koje su predmet ovog Ugovora.

(2) IZVOĐAČ će NARUČITELJU ili bilo kojoj osobi koju NARUČITELJ ovlasti, dopustiti da provjeri i provede reviziju evidencija i računa koji se odnose na radove te da napravi preslike istih, tijekom i nakon izvođenja radova.

**Članak 27.**

**POVJERLJIVOST I VIDLJIVOST**

(1) IZVOĐAČ se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama u svrhe koje nisu povezane s izvršenjem Ugovora bez prethodnog pristanka NARUČITELJA.

(2) IZVOĐAČ će i nakon završetka ugovora biti vezan ovom preuzetom obvezom te će osigurati da ista obveza vrijedi i za njegovo osoblje.

(3) Za korištenje ugovora kao reference u svrhu preporuke na tržištu ili podnošenja ponude na nadmetanjima nije potrebno prethodno odobrenje NARUČITELJA.

(4) IZVOĐAČ neće davati javne izjave o projektu bez prethodnog odobrenja NARUČITELJA.

**Članak 28.**  
**JAMSTVO ZA UREDNO ISPUNJENJE UGOVORA**

(1) Jamstvo za uredno ispunjenje ugovora predstavlja osiguranje NARUČITELJU za slučaj povrede ugovornih obveza od strane IZVOĐAČA. Jamstvo za uredno ispunjenje naplatit će se u slučaju povrede ugovornih obveza i/ili nedostavljanja jamstva za otklanjanje nedostataka u propisanom roku. Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

* u slučaju svake povrede ugovorne obveze od strane IZVOĐAČA zbog koje NARUČITELJU nastane šteta i to u iznosu visine nastale štete s pripadajućim kamatama
* u slučaju neispunjenja ugovorne obveze od strane IZVOĐAČA zbog razloga za koje je odgovoran IZVOĐAČ kao i u slučaju raskida ugovora kojeg je uzrokovao IZVOĐAČ, i to u punom iznosu jamstva.
* u drugim slučajevima, radi naplate potraživanja koja NARUČITELJ ima prema IZVOĐAČU u svezi s ugovorom o nabavi do visine iznosa koje Naručitelj potražuje.

(2) IZVOĐAČ je dužan najkasnije u roku od **10 (deset) dana** od potpisivanja Ugovora NARUČITELJU predati jamstvo za uredno ispunjenje ugovora o nabavi za slučaj povrede ugovornih obveza i to u visini 10% (deset posto) vrijednosti ugovora bez PDV-a, u obliku bankarske garancije. Valjanost jamstva mora biti 30 dana duže od roka određenog za izvršenje radova.

(3) IZVOĐAČ može umjesto dostavljanja jamstva za uredno izvršenje ugovora u obliku bankovne garancije, uplatiti novčani polog u traženom iznosu visine jamstva na račun Naručitelja otvoren kod Hrvatske poštanske banke d.d., IBAN: HR1223900011101025606 uz naznaku svrhe: *Jamstvo za uredno ispunjenje ugovora* EU-P-03/24*.* Polog mora biti evidentiran na računu Naručitelja najkasnije u roku od 10 (deset) dana od potpisivanja Ugovora o nabavi.

(4) U slučaju propusta IZVOĐAČA da dostavi jamstvo za uredno ispunjenje ugovora u roku utvrđenom ovim člankom Ugovora, NARUČITELJ može raskinuti Ugovor i naplatiti IZVOĐAČEVO jamstvo za ozbiljnost ponude. Nikakva plaćanja neće biti izvršena u korist IZVOĐAČA prije dostave jamstva.

(5) Neiskorišteno jamstvo NARUČITELJ će vratiti IZVOĐAČU nakon dostave jamstva za otklanjanje nedostataka u jamstvenom roku.

**Članak 29.**

**JAMSTVO ZA OTKLANJANJE NEDOSTATAKA U JAMSTVENOM ROKU**

(1) Jamstvo za otklanjanje nedostataka u jamstvenom roku predstavlja osiguranje NARUČITELJU za slučaj da IZVOĐAČ u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. NARUČITELJ ima pravo zatražiti aktivaciju jamstva za sve iznose za koje davatelj jamstva odgovara u skladu s izdanim jamstvom zbog propusta IZVOĐAČA da popravi nedostatke ili naknadi štetu, u skladu s odredbama jamstva i do visine iznosa na koje ono glasi. Prije postavljanja zahtjeva za naplatom jamstva za otklanjanje nedostataka u jamstvenom roku NARUČITELJ će o svojoj namjeri obavijestiti IZVOĐAČA i u toj obavijesti navesti razlog aktivacije jamstva.

(2) IZVOĐAČ je dužan u roku od roku od **10 (deset) dana** od primopredaje izvedenih radova dostaviti jamstvo za otklanjanje nedostataka u jamstvenom roku u obliku bjanko zadužnice u jednom originalnom primjerku. Bjanko zadužnica mora biti ovjerena od javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“ br. 115/12, 82/17) u iznosu od najmanje 5% vrijednosti ugovora o nabavi bez PDV-a. Sredstvo osiguranja za otklanjanje nedostataka mora biti valjano minimalno u duljini ponuđenog jamstvenog roka od **\_\_\_\_ mjeseca.**

(3) Neiskorišteno jamstvo NARUČITELJ će vratiti IZVOĐAČU nakon proteka jamstvenog roka.

**Članak 30.**

**PODUGOVARATELJI**

1. Ugovorne strane utvrđuju da IZVOĐAČ u trenutku potpisivanja Ugovora nema podugovaratelja. (ako je primjenjivo) / Za izvođenje radova su imenovani sljedeći podugovaratelji: (ako je primjenjivo)

|  |  |
| --- | --- |
| Naziv ili tvrtka: |  |
| Sjedište: |  |
| OIB: |  |
| IBAN: |  |
| Zakonski zastupnik i Kontakt osoba podugovaratelja: |  |
| Broj telefona: |  |
| Broj faksa: |  |
| Adresa E-pošte: |  |
| Dio ugovora koji će izvršavati podugovaratelj (navesti predmet, količinu,  vrijednost i postotni dio): |  |

(2) Podugovarateljima IZVOĐAČA smatrat će se gospodarski subjekti koje IZVOĐAČ naknadno uvede u svojstvu podugovaratelja tijekom izvršenja Ugovora u skladu sa ovim člankom Ugovora. (ako je primjenjivo)

(3) Sudjelovanje podugovaratelja ne utječe na odgovornost IZVOĐAČA za izvršenje bilo koje obveze iz ovog Ugovora. IZVOĐAČ će biti odgovoran za postupke, neispunjenje obveza i nemar svojih podizvođača i njihovih stručnjaka, zastupnika ili zaposlenika, kao da su to postupci, neispunjenje obveza i nemar IZVOĐAČA, njegovih stručnjaka, zastupnika ili zaposlenika.

(4) Podugovaranjem se ne stvaraju ugovorne obveze između podugovaratelja i NARUČITELJA. Ako ugovaratelj određeni dio predmeta nabave ustupi svom podugovaratelju, uz svoj račun obvezno prilaže valjani račun podugovaratelja kojeg je prethodno potvrdio. Priloženi račun NARUČITELJ neposredno plaća podugovaratelju.

(5) IZVOĐAČ može tijekom izvršenja Ugovora podnijeti pisani zahtjev Naručitelju za:

1. promjenu podugovaratelja ili
2. preuzimanje izvršenja dijela Ugovora kojeg je prethodno dao u podugovor ili
3. uvođenje jednog ili više novih podugovaratelja čiji ukupni udio nije ograničen postotkom.

(6) Zahtjev iz stavka 5. ovog članka Ugovora IZVOĐAČ je dužan predati pravodobno, a najkasnije 15 dana prije planiranog izvođenja radova sukladno Dinamičko-financijskom planu IZVOĐAČA i uvođenja podugovaratelja u posao, vodeći računa o roku u kojem NARUČITELJ odlučuje o zahtjevu te rokovima za izvršenje obveza određenih Ugovorom.

(7) Uz zahtjev iz stavka 5. ovog članka Ugovora IZVOĐAČ je dužan NARUČITELJU dostaviti sljedeće podatke:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) – u podugovor se daje sljedeći dio ugovora: \_\_\_\_\_\_\_\_\_\_\_\_\_\_\_\_\_\_\_(navesti: predmet ili količina, vrijednost ili postotni udio).

(8) Nadzorni inženjer daje mišljenje o osnovanosti zahtjeva za promjenom ili uvođenjem podizvoditelja. Temeljem predmetnog mišljenja NARUČITELJ se očituje o zahtjevu IZVOĐAČA u roku od 5 dana od zaprimanja mišljenja Nadzornog inženjera kojim je utvrđena osnovanost zahtjeva. Ako je za donošenje mišljenja Nadzornom inženjeru potrebna dodatna dokumentacija, odnosno, ako je za očitovanje NARUČITELJU potrebna dodatna dokumentacija osim one koju je IZVOĐAČ dostavio uz zahtjev za promjenom, rok za izdavanje mišljenja Nadzornog inženjera ili rok za izdavanje očitovanja NARUČITELJA miruje do trenutka dostave dodatne dokumentacije.

(9) U slučaju odbijanja zahtjeva za promjenom Nadzorni inženjer je u mišljenju, a NARUČITELJ u očitovanju, dužan navesti razloge odbijanja.

(10) Promjena podizvođača ili uvođenje novih podizvođača bez odobrenja NARUČITELJA predstavlja kršenje ugovornih obveza, te je u predmetnom slučaju NARUČITELJ može raskinuti ugovor te aktivirati jamstvo za uredno ispunjenje Ugovora.

(11) Podugovorom se ne stvara ugovorni odnos između podizvoditelja i NARUČITELJA. Sudjelovanje podizvoditelja ne utječu na odgovornost IZVOĐAČA za izvršenje bilo koje obveze iz Ugovora. IZVOĐAČ odgovara za postupke te neizvršavanje ili neuredno izvršavanje obveza svojih podizvoditelja te njihovih zastupnika i/ili radnika, kao da se radi o postupcima te neizvršavanju ili neurednom izvršavanju obveza samog IZVOĐAČA, njegovih zastupnika ili radnika

**Članak 31.**

**ZAJEDNICA PONUDITELJA (ako je primjenjivo)**

1. Članovi zajednice gospodarskih subjekata su sljedeći gospodarski subjekti:

|  |  |
| --- | --- |
| 1. Naziv ili tvrtka: |  |
| 1. Sjedište: |  |
| 1. OIB: |  |
| 1. IBAN: |  |
| 1. Kontakt osoba člana zajednice: |  |
| 1. Broj telefona: |  |
| 1. Broj faksa: |  |
| 1. Adresa E-pošte: |  |
| 1. Dio ugovora koji će izvršavati član zajednice 2. (navesti predmet, količinu, vrijednost i postotni dio): |  |

1. Ako Izvođač djeluje u zajednici gospodarskih subjekata, sve osobe u takvoj zajednici će biti solidarno odgovorne za uredno ispunjenje ugovornih obveza. Takva zajednica izvršava Ugovor sukladno svojoj zajedničkoj ponudi u kojoj je naznačeno koji dio Ugovora izvršava pojedini član zajednice.
2. Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica ne odredi drugačije.

**Članak 32.**

**RASKID UGOVORA**

(1) Svaka Ugovorna strana ima pravo, sukladno ugovornim odredbama koje uređuju raskid Ugovora, raskinuti ugovorni odnos ako druga Ugovorna strana krši odredbe Ugovora, odnosno ne izvršava preuzete ugovorne obveze na način kako je ugovoreno i u ugovorenim rokovima, a navedene propuste ne otkloni niti u naknadnom primjerenom roku koji joj za to ostavi druga Ugovorna strana.

(2) Obavijest o propustu Ugovorna strana dostavlja prekršitelju pisanim putem, faksom ili poštom preporučeno, primitkom koje naknadni primjereni rok počinje teći.

- Ako u navedenom naknadnom roku prekršitelj ne uskladi svoje ponašanje sa svojim ugovornim obvezama, Ugovor se smatra raskinutim bez potrebe davanja ikakvih daljnjih obavijesti ili izjava.

- Ako u naknadnom roku prekršitelj otkloni propust, raskid nema učinka.

**Članak 33.**

**NEDOPUŠTENE IZMJENE UGOVORA**

(1) Nisu dopuštene izmjene ugovora koja se smatraju značajnima.

(2) Izmjena se smatra značajnom ako:

a) naručitelj izmjenom unosi uvjete, koji da su bili dio prvotnog postupka nabave, bi omogućili uključivanje drugih ponuditelja različitih od onih koji su prvotno odabrani,

b) bi dovele do dodjele ugovora ugovaratelju različitom od onog kojem je prvotno dodijeljen ugovor,

c) naručitelj značajno povećava opseg ugovora koji sadržava radove/usluge/ robe koje nisu prvotno tražene.

d) izmjene mijenjaju ekonomsku ravnotežu u korist ugovaratelja na način koji nije predviđen prvotnim ugovorom.

**Članak 34.**

**DODATNI RADOVI**

(1) Dodatni radovi su nepredviđeni, zamjenski i naknadni radovi čije izvođenje nije predviđeno u ugovornom troškovniku.

(2) Nepredviđeni radovi su radovi uzrokovani okolnostima koje NARUČITELJ nije mogao predvidjeti u vrijeme sklapanja ugovora, a koje je nužno izvesti iz tehnoloških i/ili funkcionalnih razloga radi redovitog izvođenja ugovorenih radova te eventualno hitni radovi koje je nužno izvesti u svrhu očuvanja stabilnosti i sigurnosti građevine, okoline i osoba.

(3) Zamjenski radovi su radovi koji zamjenjuju određenu vrstu/stavku već ugovornih radova koje je potrebno zamijeniti na zahtjev i/ili temeljem odobrenja glavnog projektanta, a koji su tehnički i oblikovno najmanje jednakovrijedno rješenje. Za izvođenje zamjenskih radova Izvođač je dužan Naručitelju dostaviti analizu cijena koja ne prelazi vrijednost ugovorenog rada/stavke koji se mijenja.

(4) Naknadni radovi su oni radovi koji nisu ugovoreni i nisu nužni za ispunjenje ugovora a NARUČITELJ zahtjeva da se izvedu. Za izvođenje dodatnih radova IZVOĐAČ je dužan NARUČITELJU na odobrenje dostaviti analizu cijena te mora imati pisanu suglasnost NARUČITELJA. Obračun dodatnih radova izvršit će se prema stvarno izvedenim količinama uz odobrenje Nadzornog inženjera.

(5) Ako je potrebno ugovoriti dodatne radove koji su nužni za završetak projekta, u navedenom slučaju ukupna vrijednost dodatno ugovorenih radova ne smije prelaziti 50% ukupne vrijednosti osnovnog ugovora o nabavi. Pri sklapanju dodatka ugovoru jedinične cijene iz osnovnog ugovora ne smiju se povećavati, osim u slučaju kada je tako određeno prisilnim zakonskim odredbama kada se navedeni iznos ne kumulira u % dodatno ugovorenih radova.

**Članak 35.**

**JEZIK I KOMUNIKACIJA**

(1) Jezik Ugovora je hrvatski jezik i sva usmena i pisana komunikacija Ugovornih strana odvija se na hrvatskom jeziku. Za slučaj da Stručnjaci 1-5 nisu izvorni govornici hrvatskog jezika, na zahtjev Naručitelja moraju dostaviti dokaz o služenju hrvatskim jezikom i pismom na razini najmanje B1 sukladno važećem Pravilniku o polaganju ispita iz poznavanja hrvatskoga jezika i latiničnog pisma u postupku odobrenja dugotrajnog boravišta, ili Izvođač za iste Stručnjake mora osigurati prevoditelja na hrvatski jezik, sve kako bi se komunikacija mogla u pisanom i usmenom obliku odvijati bez jezičnih barijera.

(2) Komunikacija između Ugovornih strana odvijat će se putem pošte, telefona, telefaksa, elektroničke pošte ili osobnom dostavom pisane komunikacije na adresu koju su ugovorne strane odredile.

(3) Za potrebe provedbe ovog Ugovora, NARUČITELJ i IZVOĐAČ imenuju svoje predstavnike kako slijedi:

|  |  |  |
| --- | --- | --- |
| KONTAKT PODACI | PREDSTAVNIK  NARUČITELJA | PREDSTAVNIK IZVOĐAČA |
| Predstavnik: | Ivana Andabaka |  |
| E-mail: | ivana.andabaka@hdlu.hr |  |

(4) Kada Ugovor predviđa davanje ili izdavanje kakve obavijesti, zahtjeva, suglasnosti, potvrde ili odluke, takva se obavijest, zahtjev, suglasnost, potvrda ili odluka ne smije uskratiti bez opravdanog razloga, ne smije kasniti i mora se izdati u pisanom obliku (osim ako je drugačije određeno Ugovorom).

(5) Svaka usmena uputa ili zahtjev potvrđuju se pisanim putem u najkraćem mogućem roku.

(6) Pisana uputa upućena drugoj Ugovornoj strani dostavlja se na znanje Nadzornom inženjeru, a pisana uputa Izvođača upućena Nadzornom inženjeru dostavljaju se na znanje NARUČITELJU. Odredbe ovog članka na odgovarajući način se primjenjuju na komunikaciju s Nadzornim inženjerom.

**Članak 36.**

**MJERODAVNO PRAVO**

(1) Mjerodavno pravo za ovaj ugovor je pravo Republike Hrvatske.

(2) Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora, na odgovarajući način primjenjivat će se odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalih propisa koji uređuju predmetno područje.

**Članak 37.**

**RJEŠAVANJE SPOROVA**

(1) Sve eventualne sporove proizašle iz ovog Ugovora stranke će nastojati riješiti u mirnim putem duhu dobrih poslovnih običaja, sporazumno, u pisanom obliku.

(2) U slučaju da se spor ne može riješiti sporazumno, ugovorne strane suglasno određuju njegovo rješavanje pred stvarno nadležnim sudom u Zagrebu.

**Članak 38.**

**ZAVRŠNE ODREDBE**

(1) Naručitelj je ovlašten, ali ne i obvezan od Izvršitelja zahtijevati dostavu izvatka iz registra stvarnih vlasnika ili jednakovrijednog dokumenta sukladno propisima primjenjivim u državi poslovnog nastana gospodarskog subjekta, za sve gospodarske subjekte u ponudi.

(2) Ugovor stupa na snagu kada ga potpišu i ovjere osobe ovlaštene za zastupanje Ugovornih stranaka.

(3) Ovaj Ugovor sastavljen je u 4 (četiri) primjeraka od kojih svaka od Ugovornih strana zadržava po 2 (dva) primjerka.

*Ugovorne strane potpisom preuzimaju prava i obveze iz ovoga Ugovora.*

Prilozi:

*1.*

**ZA NARUČITELJA: ZA IZVOĐAČA:**

Ivana Andabaka, ravnateljica XXX

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_